laion/Wikipedia-Exotic huggingface dataset:
Algol

See artikkel räägib tähest. Kirjastuse kohta vaata artiklit Algol (kirjastus). Programmeerimiskeele kohta vaata artiklit ALGOL. Algol ehk β Persei (lühend β Per) on Perseuse tähtkuju heleduselt teine, sinakasvalge täht. Algol on 92,8 valgusaasta kaugusel Päikesest. Algol on kolmest tähest (Aa1, Aa2, Ab) koosnev tähesüsteem, mille kogumass on 5,8 päikese massi. Algol on muutliku heledusega täht. Tavaliselt on ta näiv heledus 2,1, kuid iga 3,4 kuni 2,86 päeva järel langeb heledus 10 tunniks 3,4-ni ja täht muutub punakaks kaaslase põhjustatud varjutuse tõttu. Astroloogias on Algol üks pahaendelisemaid tähti. Ptolemaios nimetas seda Perseuse Gorgoks. Araabia keeles nimetati tähte 'deemoni peaks' (رأس الغول raʾs al-ghūl) ja keskaegsed väejuhid püüdsid tähtsaid lahinguid mitte alustada ajal, kui Algol oli nõrga valgusega. Ebertin, R., & Hoffman, G., Fixed Stars and their Interpretation, Verlag, 1971, p.24 https://www.newscientist.com/article/mg21628952-000-how-an-ancient-egyptian-code-unmasked-a-cannibal-star/
Krumm

Krumm on perekonnanimi. 2023. aasta 1. jaanuari seisuga oli Eestis perekonnanimi Krumm 84 inimesel: 41 mehel ja 43 naisel. Perekonnanimede levikult oli Krumm meeste puhul 2698. kohal ja naiste puhul 2821. kohal. Kõige levinum oli perekonnanimi Krumm vanuserühmas 60–64, kus neid on 10 000 elaniku kohta 0,83. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 6,45 inimest. 19. sajandi algul pandi pärisorjusest vabastamise käigus talupoegadele Järvamaal Ambla, Järva-Jaani ja Türi kihelkonnas; Harjumaal Rapla, Juuru ja Keila kihelkonnas; Virumaal Haljala ja Kadrina kihelkonnas ning Saaremaal Karja kihelkonnas nimeks 9 korral Krumm, Krum, Grum ja Grumm (normaliseeritult Krumm). 1930. aastate nimede muutmise kampaania käigus vahetati aastatel 1935.–1938. seitsmel korral nimi Krumm ära - uuteks võetud nimedeks olid Roosioks, Kaare, Ruumet, Rumm, Ruumetsväli ja Telvits. Berta Krumm, eesti tantsija ja repetiitor (1938–2017) Hendrik Krumm, eesti ooperilaulja (1934–1989) Katrin Karisma-Krumm, Eesti näitleja ja laulja (1947–) Lembit Krumm, eesti tehnikateadlane (1928–2016) Piret Krumm, eesti näitleja (1989–) Statistikaamet: Nimede statistika (vaadatud 16.01.2023) Onomastika andmebaas. Nimede panemine: Krumm. Onomastika andmebaas. Nimede eestistamine: (vana nimekuju): Krumm. Krumm statistikaameti andmebaasis
Pendeltoni avaliku teenistuse reformi seadus

Pendeltoni avaliku teenistuse reformi seadus (inglise keeles Pendleton Civil Service Reform Act) on Ameerika Ühendriikide föderaalseadus, mille võttis vastu 47. Kongress ning mille allkirjastas 16. jaanuaril 1883 president Chester A. Arthur. Seaduse järgi tuleb enamikule föderaalvalitsuse ametikohtadele nimetada isikuid mitte poliitilise kuuluvuse, vaid võimekuse järgi. 1820. aastate lõpuks valitses Ameerika Ühendriikide poliitikas nepotistlik nn spoils system, milles poliitikud andsid oma rahalistele ja poliitilistele toetajatele vastutasuks avaliku sektori ametikohti. Kehtiva süsteemi toetajad suutsid avaliku teenistuse reformi ära hoida 1881. aastani, kui president James Garfield mõrvati. 47. Kongressi koosseisul õnnestus avaliku teenistuse reform lõpuks vastu võtta ning spoils system '​i endine toetaja Chester A. Arthur vormistas selle oma allkirjaga seaduseks. Pendletoni avaliku teenistuse seadus nägi ette teatud valitsusametnike valimise konkursi korras, mitte poliitiliste sidemete järgi. Samuti muutis see nende valitsusametnike vallandamise või alandamise poliitilistel põhjustel ebaseaduslikuks ja lõi uue süsteemi jõustamiseks Ameerika Ühendriikide Avaliku Teenistuse Komisjoni. Seadus hõlmas algul umbes kümmet protsenti kõigist föderaalametikohtadest, kuid nüüd hõlmab enamikku. Seadus on nimetatud eelnõu esitaja Ohio Demokraatliku Partei senaatori George H. Pendletoni järgi, kes kaitses 1850. aastate orjapidamist ning juhtis kodusõjas sõja- ja Abraham Lincolni vastast Copperheadsi rühmitust. Searles, Harry; Mangus, Mike (April 9, 2012). George Hunt Pendleton (July 19, 1825 – November 24, 1889). Ohio Civil War Central. Retrieved January 27, 2022. Foulke, William Dudley (1919). Fighting the Spoilsmen: Reminiscences of The Civil Service Reform Movement. New York: G. P. Putnam's Sons. Hoogenboom, Ari (1961). Outlawing the Spoils: A History of the Civil Service Reform Movement, 1865-1883. University of Illinois. ISBN 0-313-22821-3. Shipley, Max L. “The Background and Legal Aspects of the Pendleton Plan.” Mississippi Valley Historical Review 24#3 1937, pp. 329–40. online
Tõllaratta galaktika

Tõllaratta galaktika (ka ESO 350-40 või PGC 2248) on spiraalgalaktika, mis asub 500 miljoni valgusaasta kaugusel Kujuri tähtkujus. Selle avastas 1941. aastal Šveitsi astronoom Fritz Zwicky. Oma ringja kuju sai see kokkupõrkes ühe väiksema galaktikaga 200–300 miljonit aastat enne meieni praegu jõudvat pilti. 2021. aastal avastati galaktikast supernoova. Zwicky F (1941). in Theodore van Karman Anniversary volume Contribution to Applied Mechanics and Related Subjects. Pasadena, California: California Tehnoloogiainstituut. Lk 137. Amram P, Mendes de Oliveira C, Boulesteix J, Balkowski C (February 1998). "The Hα kinematic of the Cartwheel galaxy". Astron. Astrophys. 330: 881–93. https://www.astromaania.ee/2022/08/tollaratta-galaktika-webbi-teleskoobis.html https://www.rochesterastronomy.org/sn2021/index.html#2021afdx Supernoova Tõllaratta galaktikas, Astromaania, 9. märts 2022 Kosmoseagentuurid leiutavad tõllaratast, Postimees, 6. august 2022
2016. aasta Ouagadougou rünnakud

2016. aasta Ouagadougou rünnakud oli terrorirünnak, mis toimus 15. jaanuaril 2016, kui relvastatud isikud tungisid Burkina Faso pealinna Ouagadougou kesklinnas asuvasse kohvikusse ja hotelli. Rünnakus hukkus 30 inimest ning viga sai 56. Valitsusväed asusid 16. jaanuari hommikul vasturünnakule, vabastasid 176 pantvangi, tapsid kurjategijad ning lõpetasid vastasseisu. Veel üks terrorist tapeti teise lähedalasuva hotelli piiramisel. Muuhulgas hukkusid endised Šveitsi parlamendi liikmed Jean-Noël Rey ja Georgie Lamon. Rünnaku eest võtsid vastutuse rühmitused Al-Qaeda islamistlikus Magribis ja Al-Mourabitoun. 2008. aasta Mumbai rünnakud 2015. aasta Corinthia Hoteli rünnak 2015. aasta Bamako hotelli rünnak Garissa University College'i rünnak Islamistide terrorirünnakud 2016. aasta terroriaktide loend Westgate'i ostukeskuse rünnak "Foreigners killed at Burkina Faso luxury hotel". BBC. 16. jaanuar 2016. "Burkina Faso: Hotel siege ends; 22 killed, 126 people rescued". International Business Times, India Edition. 16. jaanuar 2016. Vaadatud 16. jaanuaril 2016. "At least 20 dead in Burkina Faso hotel attack: hospital chief". Yahoo! News. AFP. 16. jaanuar 2016. "Al Qaeda attack on Burkina Faso hotel kills 20; counter ops still on". Hindustan Times. 16. jaanuar 2016. Vaadatud 16. jaanuaril 2016. "Coups de feu et détonations dans le centre de Ouagadougou : "une attaque terroriste" selon l'ambassadeur de France" (prantsuse). France Info. 16. jaanuar 2016. "Ouagadougou blasts: Burkina Faso capital hit by gunfire". BBC News. 15. jaanuar 2016. Vaadatud 15. jaanuaril 2016. "Gunmen attack hotel, take hostages in Burkina Faso capital". 15. jaanuar 2015. "Burkina Faso: Security forces raid besieged hotel, free hostages". CNN. Vaadatud 16. jaanuaril 2016.
Mõhhailo Mudrõk

Mõhhailo Mudrõk (ukraina keeles Михайло Петрович Мудрик; sündinud 5. jaanuaril 2001) on Ukraina jalgpallur, kes mängib Inglise Premier League'i klubis Chelsea ning Ukraina koondises poolkaitsjana. Mudrõk mängis algul Harkivi Metalisti ja FC Dnipro noortemeeskondades ning 2016. aastal liitus Donetski Šahtariga. Kaks aastat hiljem tegi ta debüüdi täiskasvanute tasemel ning oli laenul Kiievi Arsenalis ja Tšernihivi Desnas. Jaanuaris 2023 liitus ta ligi 100 miljoni euro eest Inglise klubiga Londoni Chelsea. Ukraina koondises mängis ta esimest korda 2022. aastal. https://sport.delfi.ee/artikkel/120128458/londoni-chelsea-teenis-voidu-ning-esitles-100-miljoni-euro-eest-tehtud-suurostu Mõhhailo Mudrõk Chelsea klubi kodulehel
Persona non grata

Teiste kasutuste kohta vaata artiklit Persona non grata (täpsustus). Persona non grata (ladina keelest mitteteretulnud isik; mitmuses personae non gratae) on diplomaatias vastuvõetamatu või ebasoovitav isik, kellele diplomaatiline puutumatus enam ei kehti. Damnatio memoriae Pagulus Lindprii Pagulane Persona non grata'ks kuulutatud inimeste loend eDiplomat.com: Glossary of Diplomatic Terms Text of the Vienna Convention – PDF
Džaiv

Džaiv (inglise keeles jive) on Ameerika päritolu tempokas tants, mis liigitatakse Ladina-Ameerika tantsude hulka ning mida tantsitakse võistlustantsus viimasena. Tempo on 42–44 takti minutis. Džaiv pärineb Ameerika Ühendriikide kaguosa mustanahaliste seast. On oletatud, et nemad jäljendasid seminoli indiaanlaste sõjatantsu liigutusi, tõenäolisemalt on aga tantsu juured Aafrikas. Tantsu nimi võib tuleneda wolofikeelsest sõnast jev, mis tähendab 'halvustama'. Ameerika Lõuna mustade slängis tähendas jive luiskamist, liialdamist, silmatorkava välimusega eset, marihuaanat ja seksuaalvahekorda. 1880. aastatel levis lõunaosariikide mustade seas tants nimetusega cake walk 'koogikõnd' – nimetus pärines tavast, et kook oli tantsuvõistlustel auhinnaks. Saatvaks muusikaks oli ragtime. Selline muusika ja tants said populaarseks ka New Yorgis ja Chicagos. 20. sajandi algul, kui valgete ühiskonna käitumisnormid muutusid vabamaks, võtsid valged üle mõned energilisemad tantsud, mida seni olid tantsinud vaid mustanahalised – yankee tangle, texas rag, fanny bump, funky butt, squat jt. Paljud tantsud olid loomanimelised, algselt ilmselt pantomiimilise iseloomuga: turkey trot, horse trot, eagle rock, crab step, buzzard lope, fish walk, camel walk, lame duck, bunny hop, kangaroo hop, grizzly bear, bunny hug. Kõiki neid tantse tantsiti 4/4 taktimõõdus sünkopeeritud rütmiga ragtime'i järgi. 1910. aastast alates hakati neid tantse tantsima järjest suvalises järjekorras; rõhuasetus läks sammudelt rütmile. Samal aastal sai menukiks Irving Berlini lugu "Alexander's Ragtime Band". 1920. aastatel arenes ragtime svingiks; tantsudest said populaarseks fokstrott ja tšarlston, 1926. aastal ka Detroitist pärinev black bottom. Samal aastal avati New Yorgis Harlemis Savoy tantsusaal, kus mängis Fletcher Hendersoni džässansambel. Tantsijad hakkasid kombineerima fokstrotti, tšarlstoni ja black bottom''it ning erinevaid "loomasamme" ja kohandama seda segu džässmuusikale. Sündis tantsustiil lindy-hop, mis hiljem sai tuntuks ka jitterbug'ina.[küsitav][viide?] Järk-järgult kujunes jitterbug'ist välja džaiv, mille põhisamm on kiire sünkopeeritud chasse (kõrvale-juurde-kõrvale) vasakule ja paremale, millele järgneb aeglasem samm taha ja keharaskuse tagasitoomine. Sammud tehakse päkkadel, keharaskus on toodud ette, puus liigub pool lööki pärast sammu. Chasse'd tehes on eespool olev jalg kõrgel päkal ning tagapoolne jalg tallal, mis loob "kaalutuse" illusiooni. Euroopas kirjeldas džaivi esimesena Londoni tantsuõpetaja Victor Silvester 1944. aastal. Džaivist on välja kasvanud sving, bugi-vugi, b-bop, rock'n'roll, tvist, disko ja hustle. ingliskeelses vikis on eraldi tantsuna CSC 2015 - Rockabilly Jive Strictly Finals (võrdluseks ka ESDC 2015 - Advanced Lindy Hop Jack & Jill - Finals) Let's Rip It Up
2023. aasta 14. jaanuari õhurünnak Dnipro korterelamule

2023. aasta 14. jaanuari õhurünnak Dnipro korterelamule on 2023. aasta 14. jaanuaril toimunud õhurünnak Dniprole, Venemaa Ukrainasse sissetungi algusest alates arvult ligi kümnes rünnak Dniprole. Venemaa Kaluga oblasti Šaikovka sõjaväelennuväljalt õhku tõusnud pommitajalt Tu-22M3 välja lastud Kh-22 tiibrakett tabas Dnepri paremkaldal asuvat üheksakorruselist kortermaja, hukkus vähemalt 46 inimest. Sama tüüpi raketti kasutati ka Krementšuki kaubanduskeskuse ründamisel 2022. aasta 27. juunil. Rünnakujärgne hoone Dnipro pärast rünnakut Tetiana Lozovenko (17. jaanuar 2023, 13:25). "Emergency services complete rescue operation in Dnipro, 44 dead and 20 missing". pravda.com.ua (inglise). Ukrajinska Pravda. Vaadatud 17. jaanuaril 2023. Олександр Шумілін (17. jaanuar 2023, 17:00). "Кількість загиблих від удару по будинку у Дніпрі зросла до 45". pravda.com.ua (ukraina). Ukrajinska Pravda. Vaadatud 17. jaanuaril 2023. "Российский удар по Днепру: спасательная операция завершена, власти говорят о 45 погибших". bbc.com (vene). BBC News Русская служба. 17. jaanuar 2023, 18:20. Vaadatud 17. jaanuaril 2023. Stanislav Pohorilov (19. jaanuar 2023, 16:07). "Russian attack on Dnipro: death toll rises to 46 people". pravda.com.ua (inglise). Ukrajinska Pravda. Vaadatud 20. jaanuaril 2023. Tetiana Lozovenko (17. jaanuar 2023, 11:09). "Attack on Dnipro: Death toll rises to 44 people". pravda.com.ua (inglise). Ukrajinska Pravda. Vaadatud 17. jaanuaril 2023. "Число погибших в Днепре выросло до 45 - глава администрации". bbc.com (vene). BBC News Русская служба. 17. jaanuar 2023, 17:15. Vaadatud 17. jaanuaril 2023. Viktoriia Roshchyna (15. jaanuar 2023, 22:11). ""Hatred for Russia is stronger than fear". A report from Dnipro, where Russian forces attacked an apartment block". pravda.com.ua (inglise). Ukrajinska Pravda. Vaadatud 17. jaanuaril 2023. Kollane köök Dnipros Samya Kullab, Hanna Arhirova. Ukraine’s tragic week shows there’s no safe place in war. AP News, 22. jaanuar 2023
Veebruar 2023

Veebruar 2023, kroonika. 2023. aasta veebruar algas kolmapäeval ja lõppes 28 ööpäeva hiljem teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Küproses toimus 2023. aasta presidendivalimiste esimene voor. Türgi lõunaosas ja Süürias toimus 7,8 magnituudiga maavärin, milles hukkus üle 57 300 inimese. Küproses toimus 2023. aasta presidendivalimiste teine voor, mille võitis Níkos Christodoulídis Andréas Mavroyiánnise ees. 2023. aasta Berliini järelvalimised Tempi rongiõnnetuses Kreekas Tessaalias hukkus vähemalt 42 inimest.
1984. aasta taliolümpiamängud

1984. aasta taliolümpiamängud ehk XIV taliolümpiamängud toimusid 8.–19. veebruaril 1984 Jugoslaavias Sarajevos (praegu Bosnia ja Hertsegoviina). Sarajevo kinnitati olümpialinnaks ROK-i 80. istungjärgul Ateenas 18. mail 1978. Ülejäänud kandideerijad olid Göteborg (Rootsi) ja Sapporo (Jaapan). Esimeses hääletusvoorus sai Sapporo 33, Sarajevo 31 ja Göteborg 10 häält, teises voorus Sarajevo 39 ja Sapporo 35 häält. Olümpiamängudel osales 49 riiki ja 1274 sportlast, nende seas 274 naist. Esimest korda osalesid taliolümpial Costa Rica, Egiptus, Monaco, Briti Neitsisaared, Puerto Rico ja Senegal. Suurim esindus oli USA-l (126 sportlast). Ühe sportlasega osalesid Mehhiko, Briti Neitsisaared, Puerto Rico ja Senegal. Kavas oli 8 spordiala. Välja jagati 39 komplekti medaleid. Uue alana oli kavas naiste 20 km distants murdmaasuusatamises. Skenderija Kultuuri- ja Spordikeskus Sarajevos (4500 kohta): iluuisutamine (spordihall), jäähoki (Linnahall) Zetra spordikeskus Sarajevos Koševo orus (8500 kohta): kiiruisutamine (jäästaadion), iluuisutamine ja jäähoki (Olümpiahall) Igman – Malo Polje, 26 km Sarajevost läände: suusahüpped Igman – Veliko Polje, 23 km Sarajevost lõunasse: murdmaasuusatamine, kahevõistlus, laskesuusatamine Bjelašnica, 25 km Sarajevost lõunasse (kõrgeim tipp 2067 m): meeste mäesuusatamine Jahorina, 28 km Sarajevost kagusse (kõrgeim tipp 1916 m): naiste mäesuusatamine Trebević, 10 km Sarajevost itta: bobisõit, kelgutamine Sportlaste olümpiakülad asusid Mojmilos (Sarajevo) ja Igmanis (Veliko Polje) ning ajakirjanike olümpiaküla Dobrinjas (Sarajevo). Olümpiamängude organiseerimiskomitee esimees oli Branko Mikulić. Olümpiamängud avas Jugoslaavia president Mika Špiljak. Olümpiatule tõi staadionile suusataja Ivo Čermak. Olümpiatule süütas iluuisutaja Sandra Dubravčić. Olümpiavande andis mäesuusataja Bojan Križaj. Kohtunikuvande andis suusatamiskohtunik Dragan Petrović. *Meeste kiirlaskumises läksid 5.–6. koht jagamisele. **Naiste kiirlaskumises läksid 6.–7. koht jagamisele. Bobisõit Iluuisutamine Jäähoki Kahevõistlus Kelgutamine Kiiruisutamine Laskesuusatamine Murdmaasuusatamine Mäesuusatamine Suusahüpped
Pärnu laht

Pärnu laht on laht Edela-Eestis Liivi lahe kirdeosas. Selle rannikut ümbritsevad Pärnu linn ja Häädemeeste vald. Pärnu lahe pindala on 400 km2. Pärnu laht on väga madal, selle suurim sügavus on 12 m. Lahte suubuvad Pärnu jõgi, Audru jõgi, Lindi oja, Tuuraste oja ja Põldeotsa peakraav. Ligi 80% sissevoolust moodustab Pärnu jõe vesi. Selle tulemusena on Pärnu lahe vesi vähesoolane. Soolsus sõltub aastaajast, kevadel on see 0-0,8‰ sügisel kuni 5,5‰. Lahe kagukalda juures asub mitu väikest saart. Pärnu lahe rannikul asuvad Pärnu linn ning Liu ja Marksa, Kabriste, Saulepa, Valgeranna, Reiu ja Tahkuranna küla. Pärnu lahe randades on Pärnu rannaniidu looduskaitseala ja Pärnu lahe linnuala. Rahvusvaheline ala: Pärnu lahe linnuala Eesti looduse infosüsteemis 21. jaanuar 2009, Tõnu Kann, Pärnu lahes ujub hämmastavaid kalu, parnupostimees.ee Hendrikson & Ko: Pärnumaa mereplaneering Hendrikson, hendrikson.ee MTÜ Liivi Lahe Kalanduskogu tegevuspiirkonna sadamate kaardistamine 2009, kalanduskogu.ee Elfos Gupp OÜ Esta Tamm: Pärnumaa kalanduspiirkonna arendusdokumentide audit, kalanduskogu.ee MTÜ Liivi Lahe Kalanduspiirkonna arengustrateegia aastani 2013, kalanduskogu.ee
Piirkonnas välja surnud

Piirkonnas hävinud ehk piirkonnas välja surnud (inglise keeles regionally extinct – RE) on Rahvusvahelise Looduskaitseliidu punase nimestiku kriteeriumitele vastav kategooria, mida kasutatakse liigi väljasuremisohu hindamisel riigi või muu piirkonna tasemel. IUCN-i punase nimestiku kategooriate piirkonna ja riigi tasandil rakendamise juhised
Boris Pistorius

Boris Ludwig Pistorius (sündinud 14. märtsil 1960) on saksa advokaat ja poliitik, alates 19. jaanuarist 2023 Saksamaa kaitseminister. 1980–1981 läbis ta Bundeswehris maaväe õhutõrjevägedes ajateenistuse Steubeni sõjaväelinnakus Alam-Saksi liidumaal. Ta õppis õhutõrjesoomuki Gepard juhiks, kuid määrati oma väeüksuse ülema autojuhiks. Ajateenistuse lõpetas vanemkapralina (obergefreiter). Ta kuulub Saksamaa Sotsiaaldemokraatlikusse Parteisse (SPD), aastatel 2013–2023 oli ta Alam-Saksi sise- ja spordiminister, 2017–2023 kuulus ta Alam-Saksi Maapäeva. Tagesschau: Pistorius wird neuer Verteidigungsminister https://www.zeit.de/news/2023-01/17/pistorius-sollte-fahrer-des-gepard-panzers-werden?utm_ "Innenminister Boris Pistorius". Niedersachsen (saksa). Vaadatud 23. oktoobril 2021. "Boris Pistorius". Landtag Niedersachsen (saksa). Originaali arhiivikoopia seisuga 17. jaanuar 2023. Vaadatud 23. oktoobril 2021.
Saksamaa kaitseministrite loend

Enne 1919. aastat ametis olnud Preisimaa sõjaministrite kohta vaata artiklit Sõjaministeerium (Preisimaa). Liidukaitseminister (saksa keeles Bundesminister der Verteidigung) on Saksamaa kaitseministeeriumi juht ja valitsuse liige. Põhiseaduse artikli 65a järgi on kaitseminister rahuajal kaitsejõudude ülemjuhataja. Kaitseseisukorra ajal on kaitsejõudude ülemjuhataja liidukantsler. Kaitsejõudude kõrgeim sõjaväeline ametikoht on Bundeswehri peainspektor. Alates 17. jaanuarist 2023 on Saksamaa kaitseminister Boris Pistorius. Preisimaa, Baieri, Saksi ja Württembergi sõjaministeerium kaotati 1919. aastal ja nende asemele asutati Saksamaa ühine kaitseministeerium, esimene selline Saksamaa ajaloos. "Art 65a Basic Law". Gesetze-im-internet.de. Vaadatud 9. juunil 2013. "Art 115b Basic Law". Gesetze-im-internet.de. Vaadatud 9. juunil 2013. bmvg.de
Sanming

Sanming (hiina keeles 三明, pinyin: Sānmíng) on ringkonna õigustega linn Hiinas Fujiani provintsis. Elanike arv oli 2020. aastal 2,49 miljonit. Sanming jaguneb kaheks linnarajooniks, üheks maakonna õigustega linnaks ja üheksaks maakonnaks. Shaxiani linnarajoon (沙县区) Sanyuani linnarajoon (三元区) Yong’ani linn (永安市) Mingxi maakond (明溪县) Qingliu maakond (清流县) Ninghua maakond (宁化县) Datiani maakond (大田县) Youxi maakond (尤溪县) Sha maakond (沙县) Jiangle maakond (将乐县) Tainingi maakond (泰宁县) Jianningi maakond (建宁县) Linnavalitsuse koduleht
József Antalli valitsus

József Antalli valitsus tuli Ungaris võimule 21. detsembril 1990 esimeste vabade valimiste järel. Antall suri 12. detsembril 1993, mille järel valitsuse moodustas Péter Boross, viimase valitsus astus ametisse 21. detsembril. 1 kohusetäitja 2eraldi ametinimetuseta, kuid Ungari eriteenistuste koduleht loeb teda Füzessy eelkäijaks. NB! Ametinimetused pole ametlikud tõlked! Vokscentrum - [[1]]; [[2]]; [[3]]
MONUA

ÜRO vaatlusmissioon Angolas (MONUA, Mission d'Observation des Nations Unies à l'Angola) kestis aastatel 1997–1999. Sellele pandi alus 30. juunil 1997 ÜRO Julgeolekunõukogu resolutsiooniga 1118. Angola rahuprotsessi kokkuvarisemise tõttu soovitas ÜRO peasekretär ÜRO Julgeolekunõukogul MONUA mandaati mitte pikendada. Missioon lõppes ametlikult 26. veebruaril 1999 vastavalt resolutsiooni 1213 tingimustele. MONUA oli viimane rahuvalvemissioon Angolas ja sellele eelnes kolm muud rahuvalvemissiooni: UNAVEM I, UNAVEM II ja UNAVEM III. Angola kodusõda puhkes pärast riigi iseseisvumist Portugali võimu alt ja kestis aastatel 1975–2002. Selle sajandi ühe pikema kestusega relvakonflikti käigus hukkus ligi miljon inimest. Missiooni alguses 1997. aastal koosnes ÜRO rahuvalvejõud ligikaudu 3500 sõdurist, vaatlejast ja politseinikust 17 riigist. 1999. aastal, kui missioon lõppes, vähendati seda arvu 400-ni. Missiooni käigus hukkus seitseteist rahuvalvajat. Angola kodusõda ÜRO rahuvalvemissioonide ajakava The painful legacy of Angola’s civil war france24.com, 06/05/2022 Sheik, Mani; Gutierrez, Maria Isabel; Bolton, Paul; Spiegel, Paul; Thieren, Michel; Burnham, Gilbert (2000). "Deaths among humanitarian workers". BMJ. 321 (7254): 166–168. DOI:10.1136/bmj.321.7254.166. PMC 1118167. PMID 10894699.
ONUB

ÜRO Burundi operatsioon (ONUB) loodi ÜRO Julgeolekunõukogu poolt 2004. aasta mais, et tagada 28. augustil 2000 allkirjastatud Arusha rahu ja leppimise lepingu järgimine. Lisaks lubati missiooni asutanud resolutsiooni 1545 tingimuste kohaselt kasutada "kõiki vajalikke vahendeid", et tagada desarmeerimine, relvarahukokkulepete järgimine ja tsiviilelanike kaitse füüsilise vägivalla eest. Algselt koosnes mission 5650 sõjaväelasest, 120 tsiviilpolitseinikust ja tugipersonalist, 200 vaatlejast ja 125 staabiohvitserist. Missioon lõppes 1. jaanuaril 2007, kui selle funktsioonid anti üle ÜRO integreeritud büroole Burundis (BINUB). Burundi Burundi kodusõda Ühinenud Rahvaste Organisatsioon ÜRO Julgeolekunõukogu
Geschriebenstein

Geschriebenstein ([ɡəˈʃʁiːbm̩ˌʃtaɪ̯n]), ka Írottkő ([iːrotkøː]), on mägi Austria ja Ungari piiril. See on kõrgeim mägi Kőszegi mägedes, kõrgeim punkt Lääne-Ungaris (Dunántúl) ja kõrgeim punkt Burgenlandis. Selle kõrgus on Austria allikate järgi 884 m, Ungari viited aga mainivad enamasti 883 m. Burgenlandi-poolse piiri kõrgeim punkt on 879 m. Selle endised ungarikeelsed nimed olid Fenyőhegy ja Szálkő. Selle praegust nime (ungari keeles Írottkő, saksa keeles Geschriebenstein) võib tõlkida kirjakiviks ja see tuleneb oletatavasti Batthyány ja Esterházy perekondadele kuulunud omandite vahele jäänud piirikividest. Mäetipus on 1913. aastal ehitatud vaatetorn. See asub täpselt Austria ja Ungari piiril. Alates 2007. aasta detsembrist saab Austria-Ungari piiri ületada formaalsusteta, sest Ungari on ühinenud Schengeni leppega. Lähimad linnad Austria poolel on Rechnitz ja Lockenhaus. Ungari poolel on lähim vald Velem ja lähim linn Kőszeg.